Gollivud yulduzlari makiyajsiz holda ommaviy selfiga tushdi

Gollivud aktrisasi Dryu Berrimor o‘z hamkasblari bilan makiyajsiz tushgan suratini joyladi. Surat Instagram’ga 20-noyabr kuni joylandi va bir kunda 235 mingta “layk” to‘pladi.

Berrimordan tashqari, fotosuratda Kemeron Dias, Gvinet Peltrou, Nikol Richi va boshqa aktrisalar aks etgan. Ular selfiga Meksikada o‘zlari chiqqan tog‘ cho‘qqisida tushgan.
Fotosuratga yozgan izohida Berrimor o‘z dugonalariga sevgi izhor qildi va barchani do‘stlarning qadriga yetishga, yaxshilik ulashishga, do‘stlar bilan o‘tkazilgan lahzalarni qadrlashga va kelajak uchun rejalar tuzishga chaqirdi.